เจ๊เกียวดอดพบสุชาติ
&#8220;เจ๊เกียว&#8221;บุกคมนาคม ยอมราบคาบไม่วิ่ง เมล์เขียวนรก แต่ดอดอ้อน &#8220;สุชาติ&#8221;ขอผ่อนผัน เมื่อไม่ได้ผุดไอเดีย บริจาครถเมล์นรกให้ โรงเรียนมัธยมชายล้วนทั่วประเทศไว้ใช้งาน หรือ หัดซ่อม
17 ก.พ. 2553

“เจ๊เกียว”บุกคมนาคม ยอมราบคาบไม่วิ่ง เมล์เขียวนรก แต่ดอดอ้อน “สุชาติ”ขอผ่อนผัน เมื่อไม่ได้ผุดไอเดีย บริจาครถเมล์นรกให้ โรงเรียนมัธยมชายล้วนทั่วประเทศไว้ใช้งาน หรือ หัดซ่อม 
นางสุจินดา เชิดชัย นายกสมาคมผู้ประกอบการรถยนต์โดยสาร ในฐานะชมรมรถร่วม องค์การขนส่งมวลชนกรุงเทพ(ขสมก.) ในนามบริษัท เกียว เวิล์ด  เปิดเผยภายหลังเข้าพบ นายสุชาติ โชคชัยวัฒนากร รมช..นาคม  เพื่อขออุทธรณ์ต่อกระทรวงคมนาคม ให้คมนาคมผ่อนผันขยายเวลาที่บังคับให้ รถมินิบัสต้องเปลี่ยนสภาพรถ และเปลี่ยนเครื่องยนต์เป็นเอ็นจีวี ออกไปอีก6 เดือน จากที่มีผลบังคับในวันที่ 17 ก.พ.53 นี้ เนื่องจากผู้ประกอบการได้รับความเดือดร้อนจากที่ไม่ได้นำรถออกมาวิ่งให้บริการ ประกอบกับขณะนี้ผู้ประกอบการหลายรายอยู่ในขั้นตอนระหว่างการดำเนินการปรับเปลี่ยนสภาพรถ และ รอรับมอบรถใหม่ 
จากการหารือร่วมกับ นายสุชาติ แล้ว นางสุจินดา กล่าวว่า ตนยอมรับกับเงื่อนไขที่กระทรวงคมนาคม และ ขสมก.มีระเบียบออกมาบังคับใช้ และขณะนี้ตนได้มีการประสานงานและขอความร่วมมือสมาชิกในกลุ่ม ไม่ให้ปิดถนน ตามที่เคยขู่ไว้ เพราะตนก็รู้ว่าผิด แต่ในขณะเดียวกันกระทรวงคมนาคม และ ขสมก. ก็ต้องมีเมตตากับผู้ประกอบการรถมินิบัส และได้ขอให้กระทรวงคมนาคมสรุปรายละเอียด และพิจารณาขั้นตอนการปรับเปลี่ยนรถของผู้ประกอบการให้แล้วเสร็จภายใน 6 เดือน โดยแนวทางการแก้ไขปัญหาที่ผู้ประกอบการเรียกร้องขอผ่อนผันทั้งหมดนั้นนายสุชาติ แจ้งว่า จะเป็นอำนาจหน้าที่ของ คณะกรรมการ ขสมก.  
“สาเหตุที่ต้องออกหน้า มาขอความเมตตากับกระทรวงคมนาคมเอง เนื่องจากเป็นผู้ประกอบรถให้กับผู้ประกอบการรถมินิบัส โดยรถที่อู่ก็มีการปรับสภาพรถอยู่ในขณะนี้มีประมาณ 96 คัน  และ เป็นของบริษัท 3 คัน เท่านั้น โดยรถทั้ง 96 คัน จะปรับสภาพเสร็จ 3 ช่วงคือ ในวันที่ 15 พ.ค.53 จะปรับสภาพเสร็จ 35 คัน และในวันที่ 15 มิ.ย.53 ปรับสภาพเสร็จ 35 คัน และ ล๊อตสุดท้ายจะแล้วเสร็จ ในวันที่ 15 ก.ค.53 อีกจำนวน 26 คัน “ นางสุจินดา 
นางสุจินดา กล่าวว่า ส่วนรถมินิบัส จำนวน 96 คันที่ผู้ประกอบการนำมาเปลี่ยนกับอู่ เกียว เวิล์ด นั้น จะนำไปบริจาคกับโรงเรียนระดับมัธยมที่เป็นโรงเรียนชายล้วนทั่วประเทศ เพื่อให้โรงเรียนสามารถนำรถไปวิ่งใช้งานจริง หรือ ให้เป็นรถตัวอย่างที่นักเรียนจะไว้หัดซ่อมรถ โดยตนจะเป็นผู้ประสานงานกับช่าง และตนก็จะไปสอนการซ่อมรถเอง  ส่วนการคัดเลือกว่าโรงเรียนใดจะเป็นโรงเรียนที่ได้รถไปใช้งานนั้น ตนจะตั้งคณะกรรมการขึ้นมา1ชุดเพื่อพิจารณาคัดเลือก